Na osnovu člana 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Službeni list Crne Gore", br. 41/18), Ministarstvo saobraćaja i pomorstva, upućuje

**JAVNI POZIV**

organima, organizacijama, udruženjima i pojedincima (u daljem tekstu: zainteresovana javnost) da se uključe u početnu fazu pripreme Nacrta zakona o sigurnosti pomorske plovidbe i dostave svoje inicijative, predloge, sugestije i komentare u pisanom i elektronskom obliku, Ministarstvu saobraćaja i pomorstva na adresu: Podgorica, Rimski trg 46, ili na e-mail: anto.stanisic@msp.gov.me

Ovim zakonom uređuju se uslovi za pomorske objekte, posadu i plovne objekte koji plove unutrašnjim morskim vodama i teritorijalnim morem Crne Gore za sigurnost pomorske plovidbe i druga pitanja kojima se obezbjeđuje sigurnost pomorske plovidbe.

Konsultacije zainteresovane javnosti u početnoj fazi pripreme Nacrta zakona o sigurnosti pomorske plovidbe trajaće 15 dana od dana objavljivanja ovog poziva.

Konsultacijama se obezbjeđuje informisanje najšire javnosti o planiranim aktivnostima na pripremi Nacrta zakona.

Ministarstvo saobraćaja i pomorstva će sve prispjele inicijative, prijedloge, sugestije i komentare razmotriti i uzeti u obzir prilikom izrade Nacrta zakona o sigurnosti pomorske plovidbe.

Lice zaduženo za koordinaciju konsultovanja zainteresovane javnosti:

Anto Stanišić, samostalni savjetnik u Direktoratu za pomorstvo.

e-mail: anto.stanisic@msp.gov.me